ระเบียบคณะกรรมการกองทุนสงเคราะห์ลูกจ้าง ว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย พ.ศ. 2542
ระเบียบคณะกรรมการกองทุนสงเคราะห์ลูกจ้าง
ระเบียบคณะกรรมการกองทุนสงเคราะห์ลูกจ้าง
ว่าด้วยการจ่ายเงินสงเคราะห์
อัตราเงินที่จะจ่ายและระยะเวลาการจ่าย
พ.ศ.
2542
--------------

 โดยที่มาตรา
134 แห่งพระราชบัญญัติคุ้มครองแรงงาน พ.ศ. 2541 บัญญัติให้
้คณะกรรมการกองทุนสงเคราะห์ลูกจ้างกำหนดระเบียบการจ่ายเงินสงเคราะห์
อัตราเงินที่จะจ่าย
และระยะเวลาการจ่ายในกรณีอื่นนอกจากกรณีตามมาตรา 133
คณะกรรมการกองทุนสงเคราะห์
์ลูกจ้างจึงวางระเบียบไว้ ดังต่อไปนี้
 ข้อ
1 ระเบียบนี้เรียกว่า
"ระเบียบคณะกรรมการกองทุนสงเคราะห์ลูกจ้าง ว่าด้วยการ
จ่ายเงินสงเคราะห์ อัตราเงินที่จะจ่ายและระยะเวลาการจ่าย
พ.ศ. 2542"
 ข้อ
2
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
 ข้อ
3 ในระเบียบนี้
 "เงินสงเคราะห์"
หมายความว่า เงินจากกองทุนสงเคราะห์ลูกจ้าง นอกจากเงินสะสม
เงินสมทบ และดอกผลจากเงินดังกล่าวที่จ่ายให้แก่ลูกจ้าง
เพื่อบรรเทาความเดือดร้อนในกรณีที่นายจ้าง
ไม่จ่ายค่าชดเชย
หรือในกรณีอื่นที่ได้รับความเห็นชอบจากคณะกรรมการกองทุนสงเคราะห์ลูกจ้าง
 "คณะกรรมการ"
หมายความว่า คณะกรรมการกองทุนสงเคราะห์ลูกจ้าง
 "อธิบดี"
หมายความว่า อธิบดีกรมสวัสดิการและคุ้มครองแรงงาน
 ข้อ
4
เงินสงเคราะห์ที่จะนำมาจ่ายเป็นทุนสงเหคราะห์ลูกจ้างตามระเบียบนี้ให้จ่ายจาก
กองทุนสงเคราะห์ลูกจ้าง ในส่วนที่มิใช่เงินสะสม เงินสมทบ
และดอกผลจากเงินสะสมหรือเงินสมทบ
ดังกล่าว
 ข้อ
5 ให้กรมสวัสดิการและคุ้มครองแรงงานพิจารณาจ่ายเงินสงเหคราะห์ให้แก่ลูกจ้าง
ในกรณีที่นายจ้างไม่จ่ายค่าชดเชยและเป็นเหตุให้ลูกจ้างได้รับความเดือดร้อน
 การจ่ายเงินสงเคราะห์ตามวรรคหนึ่ง
ให้จ่ายแก่ลูกจ้างในอัตราสามสิบเท่าของอัตรา
ค่าจ้างขั้นต่ำรายวันของลูกจ้างที่พึงได้รับตามพระราชบัญญัติคุ้มครองแรงงาน
พ.ศ. 2541 โดยให้
จ่ายในคราวเดียวกันทั้งจำนวน
 ข้อ
6 ในกรณีที่นายจ้างไม่จ่ายค่าชดเชย
ให้ลุกจ้างยื่นคำขอรับเงินสงเหคราะห์ตามแบบ
ที่อธิบดีกำหนดพร้อมแสดงบัตรประจำตัวประชาชน
หรือหลักฐานอื่นที่ทางราชการออกให้ซึ่งแสดงได้ว่า
ระบุถึงตัวผู้นั้นและมอบสำเนาประกอบคำขอต่อพนักงานตรวจแรงงานแห่งท้องที่ที่มีคำสั่งให้นายจ้าง
จ่ายค่าชดเชยเมือ่พ้นกำหนดระยะเวลาที่นายจ้างจะนำคดีไปสู้ศาลตามมาตรา
125
 ข้อ
7
ในกรณีที่พนักงานตรวจแรงงานได้รับคำขอตามข้อ 6 แล้ว ให้ดำเนินการสอบสวน
ข้อเท็จจริงเพื่อประกอบการพิจารณาดังต่อไปนี้
 (1)
ลูกจ้างเป็นผู้มีสิทธิได้รับค่าชดเชย
และพนักงานตรวจแรงงานได้มีคำสั่งเป็นที่สุดให้
นายจ้างจ่ายค่าชดเชยตามพระราชบัญญัติคุ้มครองแรงงาน พ.ศ.
2541
 (2)
ลูกจ้างได้รับความเดือนร้อน
 เมื่อปรากฏข้อเท็จจริงตามวรรคหนึ่ง
ให้พนักงานตรวจแรงงานเสนอคำขอรับเงินสงเคราะห์
พร้อมด้วยเหตุผลและจำนวนเงินที่เห็นควรสงเคราะห์ต่อผู้มีอำนาจอนุมัติการจ่ายเงินสงเคราะห์
และให้ผู้มี
อำนาจอนุมัติการจ่ายเงินสงเคราะห์ตามข้อ 8
ภายในเจ็ดวันทำการรับแต่วันที่รับคำขอรับเงินสงเคราะห์
และให้ผู้มีอำนาจอนุมัติดังกล่าวพิจารณาอนุมัติภายในเจ็ดวันทำการนับแต่วันที่ได้รับการเสนอ
 ข้อ
8 ให้บุคคลต่อไปนี้
เป็นผู้มีอำนาจอนุมัติการจ่ายเงินสงเคราะห์
 (1)
พนักงานตรวจแรงงานได้มีคำสั่งให้นายจ้างจ่ายเงินดังกล่าวตามมาตรา 124 แล้ว
 (2)
นายจ้างไม่สามารถจ่ายเงินให้แก่ลูกจ้างตาม (1) ได้ เนื่องจากนายจ้างตาย ล้มละลาย
หรือขาดสภาพคล่องทางการเงิน และ
 (3)
ลูกจ้างได้รับความเดือนร้อน
 การจ่ายเงินตามวรรคหนึ่งจะต้องได้รับความเห็นชอบจากคณะกรรมการ
และให้จ่ายแก่
ลูกจ้างในอัตราที่คณะกรรมการกำหนด
โดยให้จ่ายในคราวเดียวกันทั้งจำนวน
 ข้อ
10 การขอรับการสงเคราะห์ตามข้อ 9
ให้ลูกจ้างยื่นคำขอและหลักฐานตามข้อ 6
ต่อพนักงานแรงงานแห่งท้องที่ที่มีคำสั่งตามมาตรา 125
 ในกรณีที่พนักงานตรวจแรงงานได้รับคำขอตามวรรคหนึ่ง
ให้ดำเนินการสอบสวน
ข้อเท็จจริงเพื่อประกอบการพิจารณาตามข้อ 9
แล้วเสนอคำขอรับเงินสงเคราะห์พร้อมด้วยเหตุผล
และจำนวนเงินที่เห็นควรสงเคราะห์ต่อคณะกรรมการภายในสิบห้าวันนับแต่วันที่รับคำขอรับเงิน
สงเคราะห์
 ในกรณีมีเหตุอันควร
พนักงานตรวจแรงงานไม่อาจเสนอคำขอรับเงินสงเคราะห์ต่อ
คณะกรรมการภายในกำหนดเวลาดังกล่าวได้
ให้ขยายเวลาการเสนอคำขอต่อไปอีกไม่กินสิบห้าวัน
 เมื่อคณะกรรมการให้ความเห็นชอบแล้ว
ให้พนักงานตรวจแรงงานเสนอคำขอรับเงิน
สงเคราะห์ต่อผู้มีอำนาจอนุมัติการจ่ายเงินสงเคราะห์ตามข้อ 8
ภายในเจ็ดวันทำการนับแต่วันที่
คณะกรรมการมีความเห็นและให้ผู้มีอำนาจอนุมัติดังกล่าวพิจารณาอนุมัติภายในเจ็ดวันทำการนับแต่
วันที่ได้รับการเสนอในกรณีไม่ได้รับความเห็นชอบจากคณะกรรมการ
ให้สำนักงานสวัสดิการและ
คุ้มครองแรงงานพื้นที่หรือสำนักงานงานสวัสดิการและคุ้มครองแรงงานจังหวัดมีหนังสือแจ้งแก่
ลูกจ้างโดยวิธีส่งทางไปรษณีย์ตอบรับภายในห้าวันนับแต่วันที่ได้รับทราบการพิจารณาของคณะกรรมการ
 ข้อ
11
ให้สำนักงานสวัสดิการและคุ้มครองแรงงานพื้นที่หรือสำนกังานสวัสดิการและ
คุ้มครองแรงงานจังหวัดมีหนังสือแจ้งผลการพิจารณาคำขอรับเงินสงเหคราะห์แก่ลูกจ้างโดยวิธีส่ง
ทางไปรษณีย์ตอบรับภายในห้าวันนับแต่วันที่ได้รับทราบการอนุมัติหรือไม่อนุมัติการจ่ายเงินสงเคราะห์
 ในกรณีที่บุคคลตามข้อ
8 อนุมัติให้จ่ายเงินสงเคราะห์แก่ลูกจ้าง และลูกจ้างไม่มารับเงิน
ภายในหกสิบวันนับแต่วันที่ได้รับหนังสือแจ้งหรือลูกจ้างถึงแก่ความตาย
ให้ถือว่าสิทธิในการขอรับเงิน
สงเคราะห์เป็นอันระงับสิ้นไป
 ข้อ
12 ให้อธิบดีรักษาการตามระเบียบนี้

 ประกาศ
ณ วันที่ 14 ธันวาคม พ.ศ. 2542
 
ประสงค์ รณะนันทน์
 ปลัดกระทรวงแรงงานและสวัสดิการสังคม
 ประธานกรรมการกองทุนสงเคราะห์ลูกจ้าง

[รก.2543/พ.1ง/32/4 มกราคม 2543]